text: Օրերս համացանցում տարածվել էին Փակ շուկայի նոր լուսանկարները, որտեղ երևում էր ներսում ընթացող շինարարության ընթացքը: Լուսանկարները մեծ աղմուկ էին բարձրացրել համացանցում, որից հետո «Ազատագրենք հուշարձանն օլիգարխից» հասարակական շարժման նախաձեռնող խումբը հանդես էր եկել հայտարարությամբ: Դրանով շարժումը կոչ էր անում կասեցնել ապօրինի շինարարական գործողությունները: Խումբը նաև հուշարձանը հետագայում փչացնելուց դադարեցնելու նպատակով նախաձեռնել էր հերթապահություններ: